Şewa 12ê temmuze Nêweşxaneyê Nasirîye yê Iraqî de adir kewt beşê vîrusê Korona. Tewr tay 52 kesan dinyaya xo bedilnaye û tewr tay 22 kesî birîndar bîyî. Pawîyeno ke bîlanço do giranêr biba.
Serekwezîr Mustafa Kazimî nêmeyê şewe wezîr û mesuldaranê nêweşxaneyî reyde kom bi. Wîlayetê Zîqarî de rewşa lezabeze ameye îlankerdene.
Goreyê çimeyêkî/e şewat rîyê teqayîşê tupanê oksîjenî ra qewimîyayo.
Şewatî ra dima bi seyan kesî verê nêweşxaneyî de kom bîyî û înan nêrazîbîyayîşê xo mojna. Girseyî vera sloganê 'Partîyê sîyasî ma vêşnenê' vat.
Menga nîsane de nêweşxaneyêkê Bexdadî de şewat vejîyabi û tewr tay 80 kesî merdbî.
